**DISPOZIŢIA**

**nr. 285 din 23 iunie 202****1**

**pentru modificarea și completarea Dispoziției Președintelui Consiliului Județean Cluj nr. 111 din 17 martie 2021 privind aprobarea scoaterii din uz a unor bunuri materiale de natura obiectelor de inventar, aflate în gestiunea Școlii Gimnaziale Speciale Centru de Resurse și Documentare privind Educația Incluzivă/Integrată**

Preşedintele Consiliului Judeţean Cluj,

Analizând Referatul nr. 20748/2021 privind completarea listei cu active fixe și cu bunuri de natura obiectelor de inventar, aflate în gestiunea Școlii Gimnaziale Speciale Centru de Resurse și Documentare privind Educația Incluzivă/Integrată, care urmează să fie scoase din folosință, respectiv din uz, întocmit de Direcția Generală Buget-Finanțe, Resurse Umane, Biroul Instituții Publice, Guvernantă Corporativă;

Luând în considerare raportul Comisiei pentru analiza şi verificarea solicitărilor de scoatere din funcţiune a activelor fixe şi scoatere din uz a materialelor de natura obiectelor de inventar, din inventarul instituţiilor publice aflate în subordinea Consiliului Judeţean Cluj, numită prin Dispoziţia Preşedintelui Consiliului Judeţean Cluj nr. 401 din 25 mai 2017;

Ținând cont de prevederile art. 2, ale art. 3 alin. (2), ale art. 58 alin (1) și (3), art. 59 și ale art. 60-62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 191 alin. (1) lit. c), alin (4) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 23 din Legea privind finanțele publice locale nr. 273/2006, cu modificările și completările ulterioare;
* art. 7 și art. 13 din Legea contabilităţii nr. 82/1991, republicată, cu modificările şi completările ulterioare;
* art. 3-8 din Legea privind amortizarea capitalului imobilizat în active corporale şi necorporale nr. 15/1994, republicată, cu modificările şi completările ulterioare;
* art. 22 alin. (1) din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, cu modificările şi completările ulterioare;
* pct. 21 și 22 din Hotărârea Guvernului nr. 909/1997 pentru aprobarea Normelor metodologice de aplicare a Legii nr. 15/1994, privind amortizarea capitalului imobilizat în active corporale şi necorporale, modificată şi completată prin <LLNK 11997 54130 301 0 32>Ordonanţa Guvernului nr. 54/1997, cu modificările şi completările ulterioare;
* Hotărârii Guvernului nr. 2139/2004 pentru aprobarea Catalogului privind clasificarea şi duratele normale de funcţionare a mijloacelor fixe, cu modificările şi completările ulterioare;
* Ordinului Ministrului Economiei și Finanţelor nr. 3471/2008 pentru aprobarea Normelor metodologice privind reevaluarea şi amortizarea activelor fixe corporale aflate în patrimoniul instituţiilor publice, cu modificările şi completările ulterioare;
* Ordinului Ministrului Finanţelor Publice nr. 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E:**

**Art. I**.Dispoziția Președintelui Consiliului Județean Cluj nr. 111 din 17 martie 2021 privind aprobarea scoaterii din uz a unor bunuri materiale de natura obiectelor de inventar, aflate în gestiunea Școlii Gimnaziale Speciale Centru de Resurse și Documentare privind Educația Incluzivă/Integrată Cluj-Napoca, se modifică după cum urmează

1. Titlul dispoziției se modifică și are următorul conținut:

”Dispoziția Președintelui Consiliului Județean Cluj nr. 111 din 17 martie 2021 privind aprobarea scoaterii din uz a unor bunuri materiale de natura obiectelor de inventar, precum și a scoaterii din funcțiune a unor active fixe, aflate în gestiunea Școlii Gimnaziale Speciale Centru de Resurse și Documentare privind Educația Incluzivă/Integrată Cluj-Napoca”

1. Articolul 1 se modifică și are următorul conținut:

**”Art. 1.** Se aprobă scoaterea din uz a materialelor de natura obiectelor de inventar, aflate în gestiunea Școlii Gimnaziale Speciale Centru de Resurse și Documentare privind Educația Incluzivă/Integrată Cluj-Napoca, având valoarea de **75.086,25 lei,** cuprinse în **anexa nr. 1** la prezenta dispoziție.”

1. După articolul 1 se introduce un articol nou, art. 1^1, **c**are are următorul conținut:

**”Art. 1^1.** Se aprobă scoaterea din folosință a activelor fixe aflate în gestiunea Școlii Gimnaziale Speciale Centru de Resurse și Documentare privind Educația Incluzivă/Integrată Cluj-Napoca, având valoarea de **2.820,11 lei**, cuprinse în **anexa nr. 2** la prezenta dispoziție.”

1. Articolul 2 se modifică și are următorul conținut:

**”Art. 2.** Anexele nr. 1 și 2 fac parte integrantă din prezenta dispoziţie.”

1. Anexa nr. 1 "Lista privind aprobarea scoaterii din uz a unor materiale de natura obiectelor de inventar din gestiunea Școlii Gimnaziale Speciale Centru de Resurse și Documentare privind Educația Incluzivă/Integrată Cluj-Napoca" se modifică și se completează după cum urmează:
2. după poziția nr. crt. 56 se introduc un număr de 67 poziții noi, pozițiile nr. crt. 57 - 123, care sunt cuprinse în **anexa nr. 1** care face parte integrantă din prezenta dispoziție, astfel încât se modifică și poziția nr. crt. "TOTAL" care are următorul conținut:

|  |  |  |  |  |  |
| --- | --- | --- | --- | --- | --- |
|  | **"TOTAL** |  |  |  | **75.086,25"** |

1. După Anexa nr. 1 se introduce o nouă anexă, Anexa nr. 2 "Lista privind aprobarea scoaterii din folosință a unor active fixe din gestiunea Școlii Gimnaziale

Speciale Centru de Resurse și Documentare privind Educația Incluzivă/Integrată Cluj-Napoca, cuprinsă în **anexa nr. 2** care face parte integrantă din prezenta dispoziție.

**Art. II.** Prezenta dispoziţie se comunică prin e-mail, Direcţiei Generale Buget-Finanţe, Resurse Umane, Școlii Gimnaziale Speciale Centru de Resurse și Documentare privind Educația Incluzivă/Integrată Cluj-Napoca., precum şi Prefectului Judeţului Cluj.

**Contrasemnează :**

**PREȘEDINTE SECRETAR GENERAL AL JUDEȚULUI**

**Alin Tișe Simona Gaci**